open-index/open-wikipedia-markdown huggingface dataset:
Μάγας ο Κυρηναίος

Ο **Μάγας ο Κυρηναίος** (~317 π.Χ. – 250 π.Χ.) ήταν Μακεδόνας που βασίλεψε στην Κυρήνη (σημερινή Λιβύη) από το 276 έως το 250 π.Χ. 
## Βιογραφία
Ήταν γιος του Φίλιππου, ενός Μακεδόνα ευγενούς, και της Βερενίκης Α΄, μετέπειτα συζύγου του Πτολεμαίου Α΄ του Σωτήρος, ιδρυτή της δυναστείας των Πτολεμαίων στην Αίγυπτο. Ο Μάγας ήταν επομένως, ετεροθαλής αδελφός του κατοπινού βασιλιά της Αιγύπτου Πτολεμαίου Β΄ του Φιλάδελφου. 

Η διοίκηση της Κυρήνης, ανατέθηκε στο Μάγα με την μεσολάβηση της μητέρας του και ιστορικοί αναφέρουν πως έμεινε επικεφαλής της για πενήντα περίπου χρόνια. Ωστόσο μετά το θάνατο του Πτολεμαίου Σωτήρος, ο Μάγας προσπάθησε σε διάφορες περιπτώσεις να πετύχει την ανεξαρτησία της Κυρήνης, μέχρι που ανακηρύχτηκε βασιλιάς το 276 π.Χ. Κατόπιν, ο Μάγας νυμφεύθηκε την Απάμα, την κόρη του Βασιλιά Αντίοχου Α΄ της Δυναστείας των Σελευκιδών και της Στρατονίκης. Η Απάμα πιθανόν να ταυτίζεται με τη μητέρα του μοναδικού του παιδιού που μας είναι γνωστό, της Βερενίκης Β΄. Έχοντας κάνει αυτή την ισχυρή συμμαχία, απέκτησε τη δύναμη να επιτεθεί εναντίον της Αιγύπτου, σύμφωνα με τον ιστορικό Παυσανία, λίγο μετά την επανάστασή του. 

Άρχισε εχθροπραξίες εναντίον του ετεροθαλούς αδελφού του Πτολεμαίου Β΄, επιτιθέμενος στην Αίγυπτο από τα δυτικά, ενώ ο Αντίοχος έκανε επίθεση στην Παλαιστίνη. Ωστόσο ο Μάγας αναγκάστηκε να διακόψει την προσπάθειά του εξαιτίας της επανάστασης των Λιβύων νομάδων Μαρμαριδών. Στην ανατολή ο Αντίοχος Α΄ ηττήθηκε από τα στρατεύματα του Πτολεμαίου. Ο Μάγας κατάφερε τουλάχιστον να διατηρήσει την ανεξαρτησία της Κυρήνης μέχρι το θάνατό του το 250 π.Χ. από καταχρήσεις, αν και λίγο αργότερα το κράτος του απορροφήθηκε εκ νέου από την Πτολεμαϊκή Αίγυπτο. Η κόρη του Βερενίκη αρραβωνιάστηκε τον μετέπειτα βασιλιά της Αιγύπτου Πτολεμαίο Γ΄ Ευεργέτη.

## Δείτε επίσης
* Δυναστεία των Πτολεμαίων
* Πτολεμαίος Β΄ Φιλάδελφος

## Παραπομπές


Κατηγορία:Ηγεμόνες της Κυρήνης
Κλεόβουλος Κλώνης

Ο **Κλεόβουλος Κλώνης** (Κούταλη, Προποντίδα,  - Αθήνα, 2 Δεκεμβρίου 1988) ήταν Έλληνας σκηνογράφος.

## Βιογραφία
Ο Κλεόβουλος Κλώνης, γεννημένος περίπου το 1900 στην Κούταλη της Προποντίδας, μετακόμισε στον Πειραιά με την οικογένειά του, λίγο πριν το ξέσπασμα του Α' Παγκοσμίου Πολέμου, όπου και μεγάλωσε 

Μετά την αποφοίτησή του από το γυμνάσιο, φοίτησε στη Φιλοσοφική Σχολή του Πανεπιστημίου Αθηνών, παράλληλα δε παρακολούθησε μαθήματα σχεδίου στοΕθνικό Μετσόβιο Πολυτεχνείο. 

Στη δεκαετία του 1920, εργάστηκε ως δημοσιογράφος και εικονογράφος για περιοδικά όπως τα *Νέοι Βωμοί* και *Διανόηση*, καθώς και για εφημερίδες όπως η *[[Η Βραδυνή|Βραδυνή]]*, αναλαμβάνοντας κυρίως την εικονογράφηση των οδοιπορικών κειμένων του. 

Το 1926, δημιούργησε την πρώτη του σκηνογραφική δουλειά για την οπερέτα  *Μις Τσάρλεστον*, σε σκηνοθεσία του θιάσου Παπαϊωάννου και λιμπρέτο του Δεβάρη. 

Το 1929, μετά από συστάσεις των Αλέξη Μινωτή και Δημήτρη Ροντήρη, προσελήφθη στο θέατρο «Ελεύθερη Σκηνή» από την Μαρίκα Κοτοπούλη. 

Από το 1931 και για περίπου μισό αιώνα, έως το 1981, συνεργάστηκε ως σκηνογράφος με το Εθνικό Θέατρο, κατόπιν προσκλήσεως του σκηνοθέτη Φώτου Πολίτη

Από τη δεκαετία του 1930, ο Κλώνης ήταν από τους πρώτους που επιτυχώς αντιμετώπισαν τις προκλήσεις της σκηνογραφίας στην αναβίωση του αρχαίου ελληνικού θεάτρου σε υπαίθριους χώρους, όπως η Επίδαυρος, οι Δελφοί και το Ηρώδειο, στο πλαίσιο του Φεστιβάλ Επιδαύρου, των Δελφικών Εορτών και του Φεστιβάλ Αθηνών.

Σε συνεργασία με τον ενδυματολόγο Αντώνη Φωκά, ανέλαβαν τη σκηνογραφία περισσότερων από 500 θεατρικών έργων, ελληνικού και ξένου ρεπερτορίου, και 50 παραστάσεων αρχαίου ελληνικού θεάτρου.

Επιπλέον, συνεργάστηκε με την Εθνική Λυρική Σκηνή από το 1939 έως το 1973, αναλαμβάνοντας το σκηνογραφικό και ενδυματολογικό κομμάτι για 30 όπερες, οπερέτες και μπαλέτα, και για 106 παραγωγές ή αναβιώσεις παραγωγών.

Τιμήθηκε για το συνολικό του έργο με βραβεύσεις από δήμους και συλλόγους σε όλη την Ελλάδα, καθώς και με το αργυρό μετάλλιο τηςΑκαδημίας Αθηνών.

Απεβίωσε  σε ηλικία 88 ετών, στις 2 Δεκεμβρίου 1988, στην πόλη της Αθήνας όπου και κατοικούσε, και η κηδεία του έγινε στο Πρώτο Νεκροταφείο Αθηνών.

## Θεατρικές παραστάσεις
Κατάλογος ελληνικών θεατρικών παραστάσεων στις οποίες ο Κλώνης εργάστηκε ως σκηνογράφος.

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


Κατηγορία:Έλληνες σκηνογράφοι
Κουλούρι

Το **κουλούρι** είναι έδεσμα από ψωμί και σουσάμι, με σχήμα τροχού, δηλαδή ένα σχήμα κύκλου που σχηματίζεται από ένα κυλινδρικό κομμάτι ψωμιού.

Τα κουλούρια είναι ένα οικονομικό και εύκολο στην κατανάλωση έδεσμα το οποίο συνήθως πωλούν υπαίθριοι πωλητές που ονομάζονται «κουλουρτζήδες» ή «κουλουράδες».

Υπάρχουν διαφορετικοί τύποι κουλουριών σε σχέση με το μέγεθος αλλά και την ποιότητα του ψωμιού. Όσον αφορά το μέγεθος υπάρχουν τα συνηθισμένα, απλά κουλούρια, με μικρή διάμετρο, τα «μεγάλα» κουλούρια, τα οποία έχουν μεγαλύτερη διάμετρο και είναι παχύτερα και τα «διπλά» κουλούρια, τα οποία αποτελούνται από δυο κυλινδρικά τμήματα πλεγμένα μεταξύ τους. Όσον αφορά την ποιότητα υπάρχουν τα ξεροψημένα, τραγανά κουλούρια, αλλά και τα μαλακά.

Στην Ελλάδα αλλά και στην Τουρκία (όπου ονομάζονται "simit") είναι δημοφιλές έδεσμα το οποίο συνήθως καταναλώνεται το πρωί. Η παλιότερη αναφορά σε κουλούρι βρίσκεται το 1525 στην Κωνσταντινούπολη, ενώ σύμφωνα με τον Εβλιγιά Τσελεμπή το 1630 υπήρχαν στην πόλη περίπου 70 αρτοποιεία που παρασκεύαζαν κουλούρι.

Λόγω του ότι τα κουλούρια έχουν μεγάλη επιφάνεια, χάνουν τη φρεσκάδα τους πιο γρήγορα από το ψωμί σε φρατζόλες και τα φρέσκα κουλούρια είναι ιδιαίτερα νόστιμα.
μικρογραφία|185x185εσ|Κουλούρια Θεσσαλονίκης την ημέρα του Αγίου Βαλεντίνου
Όπως και για τις μπουγάτσες της, μεγάλη φήμη για τα ιδιαίτερα νόστιμα κουλούρια της έχει αποκτήσει η Θεσσαλονίκη (κουλούρια Θεσσαλονίκης).

## Εξωτερικοί σύνδεσμοι
* 
* 

Κατηγορία:Ελληνική κουζίνα
Κατηγορία:Τουρκική κουζίνα
Κατηγορία:Πρόχειρα φαγητά της ελληνικής κουζίνας
Κατηγορία:Σερβική κουζίνα
Κατηγορία:Τρόφιμα μαγειρεμένα στο φούρνο
Κατηγορία:Αρτοσκευάσματα
Κατηγορία:Αρτοποιήματα
Κατηγορία:Ψωμιά
Χάσμα

Οι **Χάσμα** ήταν ελληνικό punk rock μουσικό συγκρότημα που ιδρύθηκε στον Πύργο το 1994. Το πρώτο live του group και η εισαγωγή του στο χώρο της punk σκηνής έγινε το Μάρτιο του 1994 στο Πύργο, κάνοντας support στους Panx Romana. Δύο χρόνια αργότερα το 1996 κυκλοφορεί το πρώτο τους demo σε μορφή κασέτας με τίτλο ' Όλοι τόσο μόνοι'. Το συγκρότημα αρχίζει να γνωρίζει επιτυχία στο χώρο της punk σκηνής και το όνομα του ακούγεται και έξω από τα στενά τοπικά όρια. Τρία χρόνια αργότερα το 1999 έρχεται η πρώτη τους ολοκληρωμένη δισκογραφική δουλειά ανεξάρτητης παραγωγής με το τίτλο 'Τα χρώματα Του Μίσους'. Η μπάντα δίνει live σε στέκια, καταλήψεις και ανεξάρτητους χώρους. Ένα χρόνο μετά το 2000 έρχεται και ο δεύτερος δίσκος τους με τίτλο' Αντεκδίκηση'. Οι Χάσμα είναι πλέον γνωστοί και έξω από το χώρο της underground punk σκηνής καθώς πλέον αναγνωρίζεται από όλους η ποιότητα της μπάντας στιχουργικά και τεχνικά. Το συγκρότημα συνεχίζει τις ανεξάρτητες και αλληλεγγύης συναυλίες σε όλη τη χώρα. Μετά από τη πάροδο τριών ετών το 2003 οι 'Χάσμα' κυκλοφορούν τη τελευταία τους δισκογραφική δουλειά με τίτλο 'Κάθε Φορά Που Άλλος Γίνομαι'. Διαλύθηκαν το 2011, λόγω προσωπικών και μουσικών διαφορών, με τα μέλη του να ακολουθούν ξεχωριστούς επαγγελματικούς και μουσικούς δρόμους.

## Πρώην μέλη
*Γιώργος Παυλίδης [κιθάρα, φωνητικά]
*Αντώνης Αποστολόπουλος [φωνητικά]
*Γιάννης Γιαννακόπουλος [ντραμς]
*Γιώργος Ζάγκλης [μπάσο]
*Πέτρος Χάρδας [κιθάρα]
*Χρήστος Ασημακόπουλος [μπάσο]
*

## Δισκογραφία
Οι Χάσμα  έχουν κάνει τέσσερεις ανεξάρτητες δισκογραφικές δουλειές, που διανέμονται μέσω δικτύων mail order.

Επίσης έχουν συμμετάσχει σε ανεξάρτητες συλλογές και στην συλλογή "Μπροστά Στο Χρόνο... Όλοι Τόσο Μόνοι" της MINOS-EMI με το τραγούδι "Όλοι Τόσο Μόνοι" που είχαν κυκλοφορήσει σε κασέτα το 1996.

## Εξωτερικοί σύνδεσμοι

*http://www.anexartisi.gr/xasma/xasma.htm 

* http://www.punk.gr/stichi/chasma/ 

Κατηγορία:Ελληνικά punk rock συγκροτήματα
Κατηγορία:Ελληνικά μουσικά συγκροτήματα
Απάμα

Το λήμμα **Απάμα** μπορεί να αναφέρεται σε κάποιο από τα παρακάτω πρόσωπα της ελληνιστικής περιόδου:

* **Απάμα**, κόρη του Ραβεζάκου του Θεμασίου και παλλακίδα του Δαρείος Α΄ της Περσίας.
* **Απάμα**, κόρη του Αρταξέρξη Β΄ και σύζυγος του Φαρνάβαζου Β΄ σατράπη της Φρυγίας.
* **Απάμα** η Αρτακάμα, κόρη του Αρτάβαζου Β΄ και σύζυγος του Πτολεμαίου Α΄ Σωτήρος.
* Απάμα, κόρη του Σπιταμένη και σύζυγος του Σέλευκου Α΄ Νικάτορος.
* **Απάμα**, κόρη του Σελεύκου Α΄ Νικάτορα.
* Απάμα Β΄, κόρη του Αντίοχου Α΄ Σωτήρος και σύζυγος του Μάγα της Κυρήνης.
* Απάμα Α΄ της Βιθυνίας, κόρη του Δημήτριου Β΄ Αιτωλικού. 
* **Απάμα**, κόρη του Αλεξάνδρου του Μεγαλοπολίτου και σύζυγος του βασιλέως των Αθαμάνων Αμυνάνδρου.
* Απάμα Δ΄, κόρη του Φιλίππου Ε΄ της Μακεδονίας.
* Απάμα (κόρη Αντίοχου Β΄), κόρη του Αντίοχου Β’ του Θεού.

## Δείτε επίσης
* Απάμεια

Κατηγορία:Αποσαφηνίσεις ονομάτων
Απάμα (κόρη Σπιταμένη)

Η **Απάμα** ήταν μια πριγκίπισσα των Περσών που έζησε την περίοδο που ο Μέγας Αλέξανδρος πραγματοποίησε την εκστρατεία του στην Ανατολή. Ήταν κόρη του Σπιταμένη της Σογδιανής, ηγεμόνα της Βακτρίας και τελευταίου Πέρση ηγεμόνα που πολέμησε ενάντια στο Μακεδόνα στρατηλάτη.

Ο Αλέξανδρος, ολοκληρώνοντας τις κατακτήσεις του διέταξε μια σειρά διπλωματικών γάμων, βάσει των οποίων οι στρατηγοί του ενώθηκαν με κόρες Περσών ευγενών για την ενδυνάμωση των δεσμών Μακεδόνων και γηγενών λαών των κατακτημένων εδαφών. Σε έναν ομαδικό γάμο στα Σούσα το , την ίδια μέρα που ο Αλέξανδρος πανηγύριζε τους δικούς του γάμους, ο στρατηγός του Σέλευκος, κατόπιν ιδρυτής της δυναστείας των Σελευκιδών στη Συρία με την επωνυμία Σέλευκος Α’ Νικάτωρ, νυμφεύθηκε την Απάμα. Από όλους τους στρατηγούς του Αλεξάνδρου, ο Σέλευκος ήταν ο μόνος που δεν απομάκρυνε τη σύζυγό του μετά το θάνατο του Μακεδόνα βασιλιά το 323 π.Χ. 

Το ζευγάρι απέκτησε δύο γιους: τον Αντίοχο (324–261 π.Χ.) που διαδέχτηκε τον πατέρα του στη βασιλεία το 281 π.Χ. με το όνομα Αντίοχος Α’ Σωτήρ, και τον Αχαιό που γεννήθηκε το 320 π.Χ. στη Συρία.

## Δείτε επίσης
* Δυναστεία των Σελευκιδών
* Σέλευκος Α' Νικάτωρ

## Παραπομπές


Κατηγορία:Δυναστεία των Σελευκιδών
Κατηγορία:Βασίλισσες και Πριγκίπισσες Ελληνιστικής Περιόδου
Σαλόμ

right|250px
**Σαλόμ** (εβρ.:**'שָׁלוֹם**' Shalom ) είναι μια εβραϊκή λέξη που σημαίνει ειρήνη. Μπορεί είτε να σημαίνει ειρήνη μεταξύ δύο ενοτήτων (ειδικά μεταξύ Θεού και ανθρώπου, ή μεταξύ δύο χωρών) είτε να σημαίνει αληθινή εσωτερική ειρήνη, γαλήνη και ασφάλεια. Χρησιμοποιείται επίσης ως χαιρετισμός είτε στην υποδοχή είτε στον αποχαιρετισμό και μπορεί να βρεθεί σε πολλές λέξεις όπως και σε ονόματα. Η αντίστοιχη αραβική έκφραση είναι *salaam*.

## Ετυμολογία
Η λέξη "σαλόμ" προέρχεται από το συνδυασμό των γραμμάτων shin (שׁ), lamedh (ל) και mem (ם) που έχει συγγένεια με λέξεις πολλών σημιτικών γλωσσώνσημαίνει *αρτιότητα*, *πληρότητα* μια έννοια που συνήθως μεταφράζεται ως *ειρήνη*. 
Επομένως η χρήση του "σαλόμ" στην Εβραϊκή Βίβλο συχνά αναφέρεται στις καταστάσεις που σχετίζονται με την ειρήνη, όπως η υγεία και η ευημερία του ατόμου και των εθνών.

## Σε εκφράσεις
Η λέξη "σαλόμ" μπορεί να βρεθεί σε μια σωρεία από εκφράσεις στον εβραϊκό λόγο και τα κείμενα.

"*Σαλόμ αλαϊχέμ*" (שָׁלוֹם עֲלֵיכֶם) -είθε η ειρήνη να είναι με σας- χρησιμοποιείται για χαιρετισμό και είναι το εβραϊκό αντίστοιχο το "γειά". Η κατάλληλη απάντηση σε αυτό το χαιρετισμό είναι "αλαϊχέμ σαλόμ" (το αντίστοιχο του αραβικού assalamu alaikum. 

Στα Ευαγγέλια της Καινής Διαθήκης, ο Ιησούς εμφανίζεται συχνά να χαιρετά λέγοντας "*ειρήνη υμίν*" ακριβώς όπως το "σαλόμ αλαιχέμ".

Το σαλόμ από μόνο του είναι μια πολύ κοινή φράση και χρησιμοποιείται από στα μοντέρνα εβραϊκά του Ισραήλ, όμως τα τελευταία χρόνια η νεολαία δείχνει να αντικαθιστά το σαλόμ με το αγγλικό "μπάι" γεγονός που αποδοκιμάζεται από τους συντηρητικούς Ισραηλινούς. Παρ' όλα αυτά το σαλόμ χρησιμοποιείται και από Εβραίους εκτός του Ισραήλ αλλά και από μη Εβραίους.

Το "Σαμπάτ Σαλόμ" είθισται ως προσφώνηση κατά το Σαμπάτ (το εβραϊκό Σάββατο).

## Σε ονόματα
Σαλόμ είναι ένα από τα 72 ονόματα του Θεού.
Σαλόμ είναι επίσης και ένα κοινό εβραϊκό όνομα ή και επίθετο. Αξίζει να παρατηρήσει κανείς την ομοιότητα που το όνομα φέρει σε σύγκριση με το Σολομώντα (שְׁלֹמֹה, Shelomo) και τη Σαλώμη (שלומית, Shlomit).

Διακεκριμένοι άνθρωποι με αυτό το όνομα ο Σιλβάν Σαλόμ (Ισραηλινός υπουργός οικονομικών), ο Σολόμ Αλειχέμ (Ρώσος συγγραφέας γλώσσας Γίντις) και η Σάλομ Χάρλοου (Καναδή ηθοποιός).

Κατηγορία:Εβραϊκή γλώσσα
Βερενίκη Φερνοφόρος

Η **Βερενίκη**, γνωστή σαν *Βερενίκη η Σύρα* ή *Βερενίκη η Φερνοφόρος*, ήταν κόρη του φαραώ της Αιγύπτου Πτολεμαίου Β’ του Φιλάδελφου και της πρώτης του συζύγου, Αρσινόης Α’. Διατέλεσε βασίλισσα των Σελευκιδών κατά την περίοδο 252 - 246 π.Χ. στο πλάι του Αντίοχου Β' του Θεού. Η επωνυμία Φερνοφόρος σημαίνει «αυτή που φέρει προίκα».

## Ο Γάμος
Το 274 π.Χ. η μητέρα της, Αρσινόη Α΄, κατηγορήθηκε για συνωμοσία κατά του συζύγου της και εξορίστηκε. Στα επίσημα έγγραφα του κράτους τα παιδιά της αναφέρονταν πλέον σαν τέκνα της δεύτερης συζύγου και αδελφής του Πτολεμαίου, της Αρσινόης Β΄.

Γύρω στο 260 π.Χ. ξεσπά ο Δεύτερος Συριακός Πόλεμος ανάμεσα στα βασίλεια της Αιγύπτου και της Συρίας, που κυβερνούσαν ο Πτολεμαίος Β΄, πατέρας της Βερενίκης, και ο Αντίοχος Β΄ ο Θεός, μονάρχης της Δυναστείας των Σελευκιδών, αντίστοιχα. Οι εχθροπραξίες έληξαν με συνθήκη ειρήνης το 253 π.Χ. και τον επόμενο χρόνο, το 252 π.Χ., η Βερενίκη παντρεύτηκε τον Αντίοχο Β΄. Ο τελευταίος, όπως όριζε η συνθήκη του με τον Πτολεμαίο, χώρισε την πρώτη του σύζυγό Λαοδίκη και όρισε διαδόχους τα παιδιά που θα αποκτούσε με τη Βερενίκη. Με τον τρόπο αυτό επήλθε προσωρινή ανακωχή ανάμεσα στις αντιμαχόμενες δυναστείες των Πτολεμαίων και Σελευκιδών. Ένα χρόνο μετά, το 251 π.Χ. το ζεύγος απέκτησε ένα γιο, τον Αντίοχο.

## Η Κρίση της Διαδοχής
Μετά το θάνατο του Πτολεμαίου όμως, το 246 π.Χ., η Βερενίκη απομακρύνθηκε από τον Αντίοχο που δέχτηκε πίσω τη Λαοδίκη. Η έκπτωτη βασίλισσα παραμένει στην πόλη της Αντιόχειας με το γιο της. Ο Αντίοχος πεθαίνει το καλοκαίρι της ίδιας χρονιάς αφήνοντας μια πολύ μπερδεμένη κατάσταση όσον αφορά τη διαδοχή, μιας και είχε γιους και με τις δύο γυναίκες. Η Λαοδίκη υποστήριξε πως, πριν πεθάνει, ο Αντίοχος είχε ορίσει διάδοχό του τον πρωτότοκο γιο τους, το Σέλευκο.

Σύμμαχοι της Λαοδίκης δηλητηρίασαν το μικρό Αντίοχο και κατόπιν την ίδια τη Βερενίκη (πηγές: Πολύαινος, Junianus Justinus), λίγο προτού ο αδελφός της Βερενίκης, Πτολεμαίος Γ' Ευεργέτης, ο οποίος είχε στο μεταξύ διαδεχτεί τον πατέρα τους, καταφθάσει στην Αντιόχεια. Ο Πτολεμαίος συνέχισε τον καινούριο αυτό πόλεμο που ονομάστηκε Τρίτος Συριακός Πόλεμος ή *"Λαοδίκειος Πόλεμος"* και που στοίχισε στους Σελευκίδες σημαντικά εδάφη.

## Χρονολόγιο

## Δείτε επίσης
* Δυναστεία των Πτολεμαίων
* Δυναστεία των Σελευκιδών
* Αρχαία Αίγυπτος
* Αυτοκρατορία των Σελευκιδών
* Ελληνιστική περίοδος

## Παραπομπές


## Πηγές
* Η αγγλόφωνη wikipedia.
* Βιογραφία από τον Christopher Bennett. 
* Βιογραφία στο livius.org.

Κατηγορία:Βασίλισσες και Πριγκίπισσες της Πτολεμαϊκής Αιγύπτου
Κατηγορία:Βασίλισσες και Πριγκίπισσες της Συρίας με ελληνική καταγωγή
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Κατηγορία:Δυναστεία των Πτολεμαίων
Κατηγορία:Δυναστεία των Σελευκιδών
Ευρωπαϊκό Συμβούλιο Έρευνας

Το **Ευρωπαϊκό Συμβούλιο Έρευνας** (ΕΣΕ) είναι χρηματοδοτικό όργανο για την επιστήμη στην Ευρωπαϊκή Ένωση. Είναι μέρος του έβδομου προγράμματος πλαίσιο για την έρευνα (FP7), το οποίο διαδέχτηκε το FP6 το 2007. 

Στις 18 Ιουλίου 2005, ανακοινώθηκαν τα 22 ιδρυτικά μέλη του επιστημονικού Συμβουλίου του Ευρωπαϊκού Συμβουλίου Έρευνας. Ο Έλληνας καθηγητής Φώτης Καφάτος ήταν ο πρώτος Πρόεδρος και η Χέλγκα Νοβότνι και ο Ντάνιελ Εστέβε είναι οι δύο αντιπρόεδροι των Επιστημονικών Συμβουλίων. Μετά την παραίτηση του Καφάτου, πρόεδρος εξελέγη η Νοβότνι. Από το 2014, πρόεδρος του ΕΣΕ είναι ο Ζαν-Πιερ Μπουρζινιό.

Στις 27 Φεβρουαρίου 2007 στο Βερολίνο έγινε η επίσημη έναρξη των εργασιών του ΕΣΕ παρουσία της προεδρεύουσας του Ευρωπαϊκού Συμβουλίου γερμανίδας καγκελαρίου Άνγκελα Μέρκελ.Το Συμβούλιο διαθέτει έναν προϋπολογισμό €7.5 δις έως το 2013, και θα εστιάσει αποκλειστικά σε βασικές έρευνες, ή "γαλάζιους ουρανούς". Η πρωτοβουλία αυτή αναμένεται να προωθήσει την ευρηματικότητα - και τελικά νέα προϊόντα και υπηρεσίες - για να παραμείνει η οικονομία της ΕΕ ανταγωνιστική σε παγκόσμιο επίπεδο. Το ΕΣΕ προβλέπεται να είναι ένα ανεξάρτητο, χρηματοδοτικό όργανο με βάση την ποιότητα και το οποίο θα οργανώνεται από τους ίδιους τους επιστήμονες. 

Οι δημιουργοί του αναμένουν από το ΕΣΕ να αναζωογονήσει τον ανταγωνισμό και κατ' επέκταση, να ανεβάσει την ποιότητα όλης της επιστημονικής προσπάθειας στην Ευρώπη. "Έχουμε ένα σύνολο μικρών επιστημονικών κοινοτήτων, και αυτό σημαίνει ότι υπάρχει μια τάση να επιλέγουμε το καλύτερο σε μικρά μέρη, παρά να αναζητάμε αυτό που θα επιβιώσει στον παγκόσμιο ανταγωνισμό", εξηγεί ο καθηγητής Φώτης Καφάτος, ο Πρόεδρος του ΕΣΕ. "Το ΕΣΕ αποσκοπεί στην συγκέντρωση των προσπαθειών μας έτσι ώστε η όλη η Ευρώπη να μπορεί να είναι ένας μεγάλος παίκτης. Θέλουμε να είμαστε οι καλύτεροι στον κόσμο, όχι μόνο οι καλύτεροι στην τοπική γειτονιά." 

Το ΕΣΕ δημιουργήθηκε σε απάντηση των φόβων ότι η Ευρώπη θα καθυστερούσε σε αυτόν τον τομέα, λόγω των δαπανών της (σε σχέση με το ΑΕΠ) στην επιστημονική έρευνα που είναι λιγότερες από τις αντίστοιχες των ΗΠΑ και της Ιαπωνίας, και μόλις προηγούνται της Ινδίας και της Κίνας.

## Παραπομπές
* Πληροφορίες για το ΕΣΕ από το Εθνικό Κέντρο Τεκμηρίωσης
* Η είδηση του εναρκτήριου συνεδρίου από τον ΣΚΑΪ.gr - Φεβρουάριος 2007 
* Η είδηση του εναρκτήριου συνεδρίου από το BBC - Φεβρουάριος 2007
* Ιστοσελίδα ΕΣΕ
* EU press release IP/05/956, Scientific Council of the European Research Council announced, released 18 July, 2005.
* CORDIS - FP7 (Ideas)

## Εξωτερικοί σύνδεσμοι
* 
* Επίσημη ιστοσελίδα

Κατηγορία:Όργανα της Ευρωπαϊκής Ένωσης
Γιόνα

[thumb|200px|Ο Γιόνα (Έλληνας) Βασιλιάς [Μένανδρος ο Δίκαιος|Μένανδρος (160 π.Χ.–135 μ.Χ.). Η επιγραφή στα Ελληνικά: «ΒΑΣΙΛΕΩΣ ΣΩΤΗΡΟΣ ΜΕΝΑΝΔΡΟΥ»]]
**Γιόνα** είναι μια αρχαία ινδική λέξη στη γλώσσα Πάλι την οποία χρησιμοποιούσαν για να περιγράψουν τους Έλληνες. Η αντίστοιχη λέξη στα σανσκριτικά είναι η λέξη **Γιαβάνα**. Και οι δυο λέξεις προέρχονται από τη λέξη *Ίωνας*, γιατί όπως φαίνεται οι Έλληνες από την Ιωνία ήταν οι πρώτοι που είχαν έλθει σε επαφή με τους Ινδούς.

Η συσχέτιση της λέξης γιόνα με τους Έλληνες φαίνεται από τις αναφορές:
* στο Γιόνα Βασιλιά Αντίοχο στα Ήδικτα του Ασόκα (280 π.Χ.) (Amtiyoko nama Yona-raja, σε μετάφραση «ο Αντίοχος στο όνομα, Έλληνας Βασιλιάς»)
* στο Γιόνα Βασιλιά Αντιαλκίδα στη στήλη του Ηλιόδωρου, στην κεντρική Ινδία, στη Βιντίσα, κοντά στο σημερινό Μπεσναγκάρ (κοντά στο 100 π.Χ.) (Yonadatena agatena maharajasa Amtalikitasa, σε μετάφραση «του Έλληνα, απεσταλμένος, Βασιλιά Αντιαλκίδα»)
* Ο Βασιλιάς Μένανδρος (Μιλίνδας στα Ινδικά) και οι σωματοφύλακές του, οι 500 Γιόνα, στο έργο Μιλίνδα Πάνχο («τα ερωτήματα του Μιλίνδα»), του 100 π.Χ.
* στην περιγραφή της Ελληνικής αστρολογίας και της ελληνικής ορολογίας στο έργο Γιαβαναγιατάκα («τα λεγόμενα των Ελλήνων»), του 150 μ.Χ.
* στην «Αλεξάνδρεια, την πόλη των Γιόνα» στο έργο Μαχαβάμσα (Μεγάλο Χρονικό), του 5ου-3ου αιώνα π.Χ. (κεφ. 29)

Μέχρι τον πρώτο αιώνα μ.Χ., η λέξη Γιόνα αφορούσε με ακρίβεια και συστηματικά τους Έλληνες, αλλά στους επόμενους αιώνες πήρε την έννοια της περιγραφής των «ξένων» γενικότερα.

Κατηγορία:Ιστορία της Ινδίας
Δήμος Διακοπτού

Ο **Δήμος Διακοπτού** ήταν δήμος του Νομού Αχαΐας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1997-2010, οπότε και καταργήθηκε με την εφαρμογή του προγράμματος Καλλικράτης και εντάχθηκε ως Δημοτική Ενότητα στο νεοπαγή Δήμο Αιγιαλείας.

Έδρα του δήμου ήταν το Διακοπτό.

## Ιστορία
Ο δήμος συστάθηκε πρώτη φορά το 1835 σαν **Δήμος Βουρών** με έδρα τα **Βουρά** (Διακοπτό). Το 1997 επανασυστάθηκε ο σημερινός δήμος. Στα όρια του δήμου υπήρχαν τρεις αρχαίες πόλεις: η Ελίκη, η Κερύνεια και η Βούρα.

## Δημοτικά διαμερίσματα
Στον καποδιστριακό δήμο περιλαμβάνονταν τα παρακάτω δημοτικά διαμερίσματα και οικισμοί:
: **[[Δημοτικό διαμέρισμα Διακοπτού Αχαΐας|Δ.δ. Διακοπτού]]** [ 2.150 ]
::* το Διακοπτόν [ 2.047 ]
::* η Καλυβίτης [ 24 ]
::* η Κερνίτσα [ 5 ]
::* ο Λόφος [ 74 ]
: **[[Δημοτικό διαμέρισμα Άνω Διακοπτού Αχαΐας|Δ.δ. Άνω Διακοπτού]]** [ 169 ]
::* το Άνω Διακοπτόν [ 165 ]
::* η Πούντα [ 4 ]
: **[[Δημοτικό διαμέρισμα Ελαιώνος Αχαΐας|Δ.δ. Ελαιώνος]]** [ 812 ]
::* ο Ελαιών [ 735 ]
::* το Μετόχιον [ 9 ]
::* η Τερψιθέα [ 35 ]
: **[[Δημοτικό διαμέρισμα Ελίκης Αχαΐας|Δ.δ. Ελίκης]]** [ 547 ]
::* η Ελίκη [ 492 ]
::* το Καλαντέρι [ 55 ]
: **Δ.δ. Ζαχλωρίτικων** -- τα Ζαχλωρίτικα [ 392 ]
: **Δ.δ. Καθολικού** -- το Καθολικόν [ 67 ]
: **[[Δημοτικό διαμέρισμα Κερύνειας Αχαΐας|Δ.δ. Κερύνειας]]** [ 405 ]
::* η Κερύνεια [ 96 ]
::* η Νέα Κερύνεια [ 309 ]
: **[[Δημοτικό διαμέρισμα Μαμουσιάς Αχαΐας|Δ.δ. Μαμουσιάς]]** [ 290 ]
::* η Μαμουσιά [ 172 ]
::* το Δερβένιον [ 118 ]
::* η Σταυριά [ 0 ]
: **Δ.δ. Νικολαίικων** -- τα Νικολαίικα [ 411 ]
: **Δ.δ. Ριζομύλου** -- ο Ριζόμυλος [ 341 ]
: **Δ.δ. Ροδιάς** -- η Ροδιά [ 386 ]
: **[[Δημοτικό διαμέρισμα Τραπέζης Αχαΐας|Δ.δ. Τραπέζης]]** [ 228 ]
::* η Τράπεζα [ 201 ]
::* η Παραλία Τραπέζης [ 27 ]

## Διατελέσαντες δήμαρχοι
### Πρόεδροι της Κοινότητας (μετά το 1978)

### Δήμαρχοι

## Λοιπά στοιχεία
Από το Διακοπτό ξεκινά ο Οδοντωτός σιδηρόδρομος που καταλήγει στα Καλάβρυτα ενώ υπάρχει και μουσείο με την πρώτη ατμάμαξα. Στο Διακοπτό έχει γεννηθεί και ο ηθοποιός Διονύσης Παπαγιαννόπουλος.

## Αθλητισμός
Στον Δήμο εδρεύουν τα αθλητικά σωματεία *Λύκοι Διακοπτού*, *Φλόγα Ροδιάς*, *Νίκη Νικολαίικων*, *Δόξα Ελαιώνα* και ο *Ηρακλής Ζαχλωρίτικων*, όλα ποδοσφαιρικά σωματεία.

## Παραπομπές και υποσημειώσεις


## Πηγές
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Δήμου Διακοπτού. eetaa.gr. Ανακτήθηκε: 21/11/2017.
* Ε.Ε.Τ.Α.Α. - Διοικητικές μεταβολές Δήμου Βουρών (1835-1912). eetaa.gr. Ανακτήθηκε: 21/11/2017.
* Τουριστικός οδηγός Νομού Αχαΐας - Δήμος Διακοπτού. nea.gr. Ανακτήθηκε από το αρχειοθετημένο πρωτότυπο: 04/09/2016.

Κατηγορία:Δήμοι της περιφερειακής ενότητας Αχαΐας
*
Δ
Εναλλακτική ιατρική

Ο όρος **εναλλακτική ιατρική** χρησιμοποιείται για να περιγράψει θεραπευτικές πρακτικές που φέρονται να έχουν τα ίδια θεραπευτικά αποτελέσματα με την ιατρική αλλά δεν έχουν αποδειχτεί μέσω της επιστημονικής μεθόδου, δεν έχουν αποδειχθεί ή δεν μπορούν να αποδειχθούν από τη φύση τους. Οι πρακτικές που καλύπτονται από τον όρο δεν είναι σαφώς καθορισμένες και συχνά δεν καθορίζονται με συνέπεια στη βιβλιογραφία. Σύμφωνα με το Αμερικανικό Εθνικό Κέντρο Συμπληρωματικής και Εναλλακτικής Ιατρικής (*National Center of Complementary and Alternative Medicine*, NCCAM), ο όρος περιλαμβάνει διάφορα είδη ιατρικών πρακτικών που δεν θεωρούνται τμήμα της σύγχρονης συμβατικής ιατρικής. Συμβατικά, κύριες πρακτικές που περιγράφονται με τον όρο είναι η ομοιοπαθητική, η παραδοσιακή κινέζικη ιατρική, η ιριδολογία, η ρεφλεξολογία, η αγιουρβεδική ιατρική, η χειροπρακτική, το ρέικι, η Ενεργονοητική,  η παραψυχολογία και η βοτανοθεραπεία. 

Η πλειονότητα των εναλλακτικών ιατρικών πρακτικών χαρακτηρίζονται ως ολιστικές, προσεγγίζοντας τα φυσικά, πνευματικά και συναισθηματικά χαρακτηριστικά του ασθενούς. Η *συμπληρωματική και εναλλακτική ιατρική* περιλαμβάνει πρακτικές οι οποίες έχουν συχνά πνευματική, μεταφυσική ή θρησκευτική βάση, μη αποδεδειγμένες ή ελεγμένες πρακτικές ή γνώσεις, οι οποίες δεν προέρχονται από την παραδοσιακή ευρωπαϊκή ιατρική, ή άλλες εναλλακτικές θεραπευτικές προσεγγίσεις. Για κάποιες από τις πρακτικές, όπως για την ομοιοπαθητική, ακαδημίες και εθνικοί οργανισμοί υγείας, έχουν χαρακτηριστεί ρητά ως ψευδοεπιστήμη και δεν επιτρέπεται ο χαρακτηρισμός τους ως *ιατρικής* αλλά ως *εναλλακτικής θεραπείας*. 

## Παραπομπές


*
Τράπεζα Αχαΐας

Η **Τράπεζα** είναι χωριό της Αχαΐας και κοινότητα του Δήμου Αιγιαλείας. Απέχει περίπου 60 χλμ. από την Πάτρα και 159 από την Αθήνα. Κατά την απογραφή του 2011 ο οικισμός βρέθηκε να έχει πληθυσμό 274 κατοίκους.

Βρίσκεται νοτιοανατολικά του Αιγίου και του Διακοπτού και βορειοδυτικά της Ακράτας και της Αιγείρας, ενώ από την περιοχή υπάρχει οδική σύνδεση της Εθνικής Οδού Πατρών-Αθηνών με την περιοχή των Καλαβρύτων μέσω της Επαρχιακής Οδού Πούντας-Καλαβρύτων.

## Αξιοθέατα
Στην περιοχή πιστεύεται ότι βρισκόταν η αρχαία πόλη Βούρα, ενώ υπάρχει και το εγκαταλελειμμένο σήμερα μοναστήρι της Αγίας Τριάδας, όπως και το επίσης εγκαταλελειμμένο μοναστήρι του Αγίου Νικολάου.

Από τη θέση του χωριού προσφέρεται άπλετη και εντυπωσιακή θέα προς τα νερά του Κορινθιακού κόλπου καθώς και προς τις ακτές και τα βουνά της Στερεάς Ελλάδας.

Στο χωριό ανήκει η όμορφη παραλία *Τραπέζης* καθώς και ο παραθαλάσσιος οικισμός της Παραλίας Τραπέζης (40 κατ. / Απογρ. 2011) που γειτνιάζουν τόσο με την παραλία *Πούντα* όσο και με το ακρωτήρι της Πούντας καθώς και τον ομώνυμο παραθαλάσσιο οικισμό. Οι βοτσαλωτές παραλίες Τραπέζης και Πούντας αποτελούν ως σύνολο δημοφιλή παραθεριστικό προορισμό.

## Λοιπές πληροφορίες
Στην Τράπεζα Αιγιαλείας είχε την έδρα της η μηνιαία πολιτική εφημερίδα "Εθνική Αλήθεια" που πρωτοκυκλοφόρησε τον Ιούνιο του 1978.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Διακοπτού
Κατηγορία:Δήμος Αιγιαλείας
Ροδιά Διακοπτού Αχαΐας

:*Για οικισμούς με ίδιο όνομα στην Αχαΐα, δείτε: [[Ροδιά Αχαΐας]]*

Η **Ροδιά** είναι χωριό της Αχαΐας, πρώην ανεξάρτητη κοινότητα και από το 2010 δημοτικό διαμέρισμα του νεοπαγούς Δήμου Αιγιαλείας. Βρίσκεται στα παράλια του δήμου και είναι ένα τυπικό χωριό. Σύμφωνα με την απογραφή του 2011 στη Ροδιά κατοικούν 429 άνθρωποι ενώ στην απογραφή του 2001 κατοικούσαν 431 κάτοικοι.

## Λοιπά στοιχεία
Στην Ροδιά εδρεύει και το ποδοσφαιρικό σωματείο *Φλόγα* ενώ υπάρχει και κοινοτικό γήπεδο ποδοσφαίρου. Στη Ροδιά υπήρχε διθέσιο δημοτικό σχολείο μέχρι το 2007, όταν και καταργήθηκε.

## Ιερός Ναός
Στην Ροδιά υπάρχει ο Ιερός Ναός του Αγίου Νικολάου.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Διακοπτού
Κατηγορία:Δήμος Αιγιαλείας
Κατηγορία:Παραλίες της Αχαΐας
Νικολαίικα Αχαΐας

Τα **Νικολαίικα** είναι χωριό της Αχαΐας, πρώην ανεξάρτητη κοινότητα και από το 1999 δημοτικό διαμέρισμα του πρώην Δήμου Διακοπτού. Απέχει 52 χλμ. από την Πάτρα. Είναι παραθαλάσσιο παραθεριστικό χωριό με πολλούς ξενώνες και ξενοδοχεία. Στην απογραφή του 2011 ο οικισμός βρέθηκε να έχει πληθυσμό 438 κατοίκους.

## Αθλητισμός
Υπάρχει γήπεδο ποδοσφαίρου, με χαλίκι, ενώ στον ίδιο χώρο, θα βρείτε και γήπεδο μπάσκετ, με άσφαλτο.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Διακοπτού
Κατηγορία:Δήμος Αιγιαλείας
Κατηγορία:Παραλίες της Αχαΐας
Καθολικό Αχαΐας

Το **Καθολικό** είναι μικρό χωριό της Αχαΐας, πρώην ανεξάρτητη κοινότητα και από το 1999 δημοτικό διαμέρισμα του πρώην Δήμου Διακοπτού. Είναι ορεινό χωριό στις παρυφές του Χελμού και επί της επαρχιακής οδού από Διακοπτό προς Καλάβρυτα. Βρίσκεται μέσα σε καταπράσινο τοπίο ανάμεσα σε δάση από πεύκα και έλατα. Στην απογραφή του 2011 ο οικισμός βρέθηκε να έχει πληθυσμό μόλις 29 κατοίκους.

## Λοιπά στοιχεία
Στην ευρύτερη περιοχή πιστεύεται πως βρισκόταν η αρχαία Βούρα.

Το Καθολικό μέχρι τις αρχές του 18ου αιώνα υπήρξε έδρα της "πάλαι ποτέ διαλαμψάσης" Επισκοπής Κερνίτσης. Στη συνέχεια και συγκεκριμένα το 1711 όταν στο θρόνο της επισκοπής εκλέχτηκε ο Ηλίας Μηνιάτης, η Κερνίτσα ενώθηκε εκκλησιαστικά με τα Καλάβρυτα και η επισκοπή Κερνίστης μετονομάστηκε σε επισκοπή Κερνίτσης και Καλαβρύτων. Από τότε η έδρα της επισκοπής μεταφέρθηκε στα Καλάβρυτα. Αυτής της επισκοπής ιστορική διαδοχή αποτελεί η Μητρόπολις Καλαβρύτων και Αιγιαλείας.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Διακοπτού
Κατηγορία:Δήμος Αιγιαλείας
Μαμουσιά Αχαΐας

Η **Μαμουσιά** είναι χωριό της Αχαΐας, πρώην ανεξάρτητη κοινότητα και από το 1999 δημοτικό διαμέρισμα του πρώην Δήμου Διακοπτού. Στην απογραφή του 2011 ο οικισμός βρέθηκε να έχει πληθυσμό 214 κατοίκους και συνολικά η πρώην ομώνυμη κοινότητα 355 κατοίκους.

Είναι χτισμένο σε υψόμετρο 681 μέτρων, στις βόρειες πλαγιές του Ρούσκιου.

## Ιστορία
Η μυθολογία αναφέρει ότι στην αρχαία Κερύνεια ζούσε η "Κερυνίτις" έλαφος της Αφροδίτης, το ελάφι δηλ. το οποίο έπρεπε ο Ηρακλής να παραδώσει στον Ευρυσθέα δίχως να τραυματισθεί. Εκεί υπήρχε και ο ονομαστός ναός των Ευμενίδων που κτίστηκε από τον Ορέστη μετά την αθώωσή του, με την ψήφο της Αθηνάς, από το δικαστήριο του Αρείου Πάγου των Αθηνών για το φόνο της μητέρας του. Την αρχαία πόλη την στόλιζαν και άλλοι ναοί και αγάλματα.

Δίπλα στο χωριό υπάρχουν τα ερείπια της αρχαίας Βούρας, ενός εκ των τεσσάρων αρχαίων δήμων που απάρτιζαν την Αχαϊκή Συμπολιτεία (μεταξύ των και η αρχαία Ελίκη και η Κερύνεια που σύμφωνα με τον Παυσανία πήρε το όνομά της ή από τον ηγεμόνα του τόπου ή από τον Κερυνίτη ποταμό (για τη θέση της υπάρχει διχογνωμία αφού κάποιοι άλλοι την τοποθετούν στη θέση της σημερινής Κερύνειας). Η αρχαία Βούρα, καταστράφηκε -όπως και οι υπόλοιπες πόλεις της αχαϊκής Συμπολιτείας- μετά το μεγάλο σεισμό που βύθισε και την αρχαία Ελίκη. Από το όνομα της πόλης, πήρε και το όνομά του ο γειτονικός ποταμός Βουραϊκός.

Στη Μαμουσιά, υπάρχει αρχαιολογικός χώρος ο οποίος περιλαμβάνει ευρήματα από αρχαίο ναό (πιθανότατα αφιερωμένου στον Ποσειδώνα) καθώς και βασιλικό τάφο. Επίσης, επάνω από τον αρχαιολογικό χώρο υπάρχει αρχαίο θέατρο, για το οποίο όμως δεν έχει προκύψει ακόμη ανασκαφή, ενώ εκατοντάδες αρχαιολογικά ευρήματα φυλάσσονται στο Αρχαιολογικό Μουσείο Αιγίου.

## Λοιπά στοιχεία
Η Μαμουσιά, φημίζεται για την πλούσια παραγωγή της σε κορινθιακή σταφίδα, σταφύλι και ελαιόλαδο όλα αρίστης ποιότητας. Οι καταστροφικές πυρκαγιές του Ιουλίου του 2007 κατέστησαν ιδιαίτερα δυσχερή τη θέση των μόνιμων κατοίκων, μιας και οι καταστροφές που προκλήθηκαν είναι ανυπολόγιστης οικονομικής αλλά και κοινωνικής σημασίας.

Για όσους ενθουσιάζονται με τον οικοτουρισμό προτείνεται η φανταστική διαδρομή που ξεκινά από τη Μαμουσιά, περνά από τον αρχαιολογικό χώρο της αρχαίας Κερύνειας και οδηγεί στο οροπέδιο "Άγιοι Ασώματοι". Η πεζοπορία ανάμεσα στα αμπέλια μέχρι το βόρειο μέρος του οροπεδίου παρέχει φανταστική θέα στον Κορινθιακό. Κατεβαίνοντας το βουνό βρίσκεται το σπήλαιο του Ηρακλή στο δρόμο προς το Διακοπτό.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Διακοπτού
Κατηγορία:Δήμος Αιγιαλείας
Άνω Διακοπτό Αχαΐας

Το **Άνω Διακοπτό** είναι χωριό της Αχαΐας και έδρα ομώνυμης τοπικής κοινότητας του πρώην Δήμου Διακοπτού. Το χωριό είναι χτισμένο στις πλαγιές του Χελμού, στα 482μ. υψόμετρο, σε πανέμορφο τοπίο από δάση πεύκων. Βρίσκεται στα ορεινά του δήμου και οι κάτοικοί του ασχολούνται κυρίως με την κτηνοτροφία. Στην απογραφή του 2011 ο οικισμός βρέθηκε να έχει πληθυσμό 304 κατοίκους.
## Τοπική κοινότητα
Η τοπική κοινότητα Άνω Διακοπτού είναι χαρακτηρισμένη ως αγροτικός ορεινός οικισμός, με έκταση 14,112 χμ² (2011). Περιλαμβάνει και τον οικισμό Πούντα.
### Πληθυσμός

(σε παρένθεση ο πληθυσμός της τοπικής κοινότητας)

## Παραπομπές


## Πηγές
*Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Βιβλιογραφία
* 

## Εξωτερικοί σύνδεσμοι
* Η επίσημη ιστοσελίδα του Δήμου Διακοπτού. diakopto.gov.gr. Ανακτήθηκε: 29/03/2009.
* Ε.Ε.Τ.Α.Α. - Διοικητικές μεταβολές Άνω Διακοπτού Αχαΐας. eetaa.gr. Ανακτήθηκε: 05/07/2018.
* Ε.Ε.Τ.Α.Α. - Διοικητικές μεταβολές Κοινότητας Άνω Διακοπτού Αχαΐας. eetaa.gr. Ανακτήθηκε: 05/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Διακοπτού
Κατηγορία:Δήμος Αιγιαλείας
Ελίκη Αχαΐας

Η **Ελίκη** είναι χωριό της Αχαΐας, πρώην ανεξάρτητη κοινότητα και από το 1999 δημοτικό διαμέρισμα του πρώην Δήμου Διακοπτού. Βρίσκεται δίπλα στην Εθνική Οδό Πατρών-Αθηνών και πολύ κοντά στη θάλασσα. Στην απογραφή του 2011 ο οικισμός βρέθηκε να έχει πληθυσμό 510 κατοίκους.

## Ονομασία
Οφείλει την ονομασία της στην αρχαία Ελίκη που πιστεύεται ότι βρισκόταν σε αυτή την περιοχή. Το προηγούμενο όνομα του χωριού ήταν *[[Ζευγολατιό Αχαΐας|Ζευγολατιό]]*.

## Δείτε επίσης
* Ελίκη (αρχαία πόλη)
* Ζευγολατιό Αχαΐας

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Ελίκης Αχαΐας. eetaa.gr. Ανακτήθηκε: 10/07/2018.
* Ε.Ε.Τ.Α.Α. - Διοικητικές μεταβολές Κοινότητας Ελίκης Αχαΐας. eetaa.gr. Ανακτήθηκε: 10/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Διακοπτού
Κατηγορία:Δήμος Αιγιαλείας
Ζαχλωρίτικα Αχαΐας

Τα **Ζαχλωρίτικα** είναι χωριό της Αχαίας, πρώην ανεξάρτητη κοινότητα και από το 2010 τοπική κοινότητα του Δήμου Αιγιαλείας. Είναι πεδινό χωριό και βρίσκεται στους πρόποδες του όρους Μαραθιά. Οι κάτοικοι ασχολούνται με γεωργικές καλλιέργειες. Στην απογραφή του 2011 ο οικισμός βρέθηκε να έχει πληθυσμό 339 κατοίκους.

## Ιστορικά στοιχεία
Στα Ζαχλωρίτικα υπάρχει, στις όχθες του Βουραϊκού ποταμού, σπήλαιο που κατά την μυθολογία ήταν μαντείο αφιερωμένο στον  Ηρακλή. Εκεί οι προσκυνητές έριχναν τους αστραγάλους και διάβαζαν τους χρησμούς στους Πίνακες της Γνώσης, όπως τους αποκαλούσαν.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Διακοπτού
Κατηγορία:Δήμος Αιγιαλείας
Κερύνεια Αχαΐας

Η **Κερύνεια**, αποκαλούμενη και Άνω Κερύνεια, είναι ορεινό χωριό της Αχαΐας, πρώην ανεξάρτητη κοινότητα και δημοτικό διαμέρισμα του Δήμου Αιγιαλείας. Στο ομώνυμο δημοτικό διαμέρισμα ανήκει και ο νέος οικισμός της Κερύνειας. Στην απογραφή του 2011 ο οικισμός βρέθηκε να έχει πληθυσμό 35 κατοίκους και συνολικά η πρώην ομώνυμη κοινότητα 362 κατοίκους.

## Ιστορία
Η ονομασία προέρχεται από την Αρχαία Κερύνεια, οι κάτοικοι της οποίας αποίκησαν και έδωσαν το όνομά της στην Κερύνεια της Κύπρου.

Στα πεδινά βρίσκεται και το σχετικά καινούριο χωριό της Κερύνειας, η Νέα Κερύνεια, ο κάτοικοι του οποίου προέρχονται από το ορεινό χωριό, το οποίο με τη σειρά του αποκαλείται και Άνω Κερύνεια. Τα δύο χωριά απέχουν 4 χλμ.

## Λοιπά στοιχεία
Στο χωριό βρίσκεται ιστορικός ναός αφιερωμένος στον Άγιο Νικόλαο Επισκόπου Μύρων της Λυκιας. Η Κερύνεια αδελφοποιήθηκε με τη συνονόματη πόλη της Κύπρου το 2007. Στην Κερύνεια κάθε καλοκαίρι γίνονται οι πολιτιστικές εκδηλώσεις «Ελίκεια - Ποσειδώνια». Οι κάτοικοι ασχολούνται με την γεωργία.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κερύνειας Αχαΐας. eetaa.gr. Ανακτήθηκε: 11/07/2018.
* Ε.Ε.Τ.Α.Α. - Διοικητικές μεταβολές Κοινότητας Κερύνειας Αχαΐας. eetaa.gr. Ανακτήθηκε: 11/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Διακοπτού
Κατηγορία:Δήμος Αιγιαλείας
Παναγής Βουρλούμης

Ο **Παναγιώτης «Παναγής» Βουρλούμης** (Κούμανι Ηλείας 1867 - Αθήνα Ιανουάριος 1950) ήταν πολιτικός, νομικός και οικονομολόγος, γνωστός ως ένας από τους κυριότερους συνεργάτες του Ελευθερίου Βενιζέλου. Καταγόταν από γνωστή οικογένεια, Βουρλούμη, σταφιδεμπόρων της Πάτρας με καταγωγή από την Ηλεία.

## Βιογραφία
Ήταν γιος του Αθανάσιου Βουρλούμη και της Χρυσάφως Μπαμπαλή, αδελφός του ήταν ο Θεόδωρος. Ήταν παντρεμένος με την Ελευθερία, ανιψιά του Χρήστου Κορύλλου, γιος του ήταν ο ζωγράφος Ανδρέας Βουρλούμης και εγγονός του είναι ο Παναγής Βουρλούμης.

Σπούδασε νομική στο Πανεπιστήμιο Αθηνών στη Γαλλία και την Αγγλία, το 1877 στάλθηκε κι εργάστηκε στη Μασσαλία ως διευθυντής σε γραφείο εξαγωγής σταφίδας. Απέκτησε πτυχίο νομικής και το 1876 μετέβη στην Αγγλία κι έπειτα στη Γαλλία. Το 1894 επέστρεψε κι ίδρυσε στην Πάτρα δική του επιχείρηση, σταφιδεμπόριο, που άκμασε για πάνω από 50 χρόνια. Σε διαφημιστική καταχώρηση του 1920 φαίνεται ότι ο Παναγής Βουρλούμης ασχολούνταν και με τραπεζικές εργασίες.

## Η πολιτική του καριέρα
Πρώτη φορά ασχολήθηκε με την πολιτική κι εκλέχθηκε βουλευτής του Κόμματος των Φιλελευθέρων Αχαιοήλιδος στη Β΄ Αναθεωρητική Βουλή του Νοεμβρίου του 1910. Επανεξελέγη βουλευτής Αχαιοήλιδος στις εκλογές του 1912 και του Μαΐου του 1915 και Αθηνών το 1928 και το 1932 με το κόμμα των Φιλελευθέρων.

Διετέλεσε υπουργός Επισιτισμού (1918-1920) και Εθνικής Οικονομίας (1928-1932). Ως υπουργός Εθνικής Οικονομίας στην Κυβέρνηση Ελευθερίου Βενιζέλου του 1928 ίδρυσε τον Αυτόνομο Οργανισμό Τουρισμού (1929), την Εργατική Εστία, τον Ταπητουργικό Οργανισμό, τη Σιβιτανίδειο Σχολή, αναδιοργάνωσε τη Στατιστική Υπηρεσία Ελλάδος και προώθησε το νομοσχέδιο για την ίδρυση του ΙΚΑ. Απέτυχε στις εκλογές του 1933 και μετά τον θάνατο του Βενιζέλου αποσύρθηκε από την πολιτική. 

Είχε διατελέσει επίσης πρόεδρος του Διοικητικού Συμβουλίου της Παναχαΐκής.

## Παραπομπές


Κατηγορία:Έλληνες νομικοί
Κατηγορία:Έλληνες οικονομολόγοι
Κατηγορία:Έλληνες υπουργοί Επισιτισμού
Κατηγορία:Έλληνες υπουργοί Εθνικής Οικονομίας
Κατηγορία:Βουλευτές Αθηνών
Κατηγορία:Παναχαϊκή Γ.Ε.
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Αχαΐας-Ήλιδος
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες πολιτικοί του 20ού αιώνα
Μάχη του Μυριοκέφαλου

Η **μάχη του Μυριοκέφαλου** διεξήχθη μεταξύ Βυζαντινών και Σελτζούκων του Ικονίου, στις 17 Σεπτεμβρίου 1176, στην ομώνυμη τοποθεσία (εγκαταλελειμμένος οικισμός) στη Φρυγία, κοντά στην πόλη Λαοδίκεια (σημερινό Ντενιζλί στην Τουρκία). Αν και η μάχη αυτή έληξε ισόπαλη με τεράστιες απώλειες από την πλευρά των Σελτζούκων, το γεγονός ότι οι Σελτζούκοι κατάφεραν να εξουδετερώσουν τις πολιορκητικές μηχανές των Βυζαντινών ακυρώνοντας την εκστρατεία τους πέρασε στην ιστορία ως "συντριπτική νίκη" του Σουλτάνου του Ικονίου Κιλίτς Αρσλάν Β΄ και ως "πανωλεθρία" του Μανουήλ Α΄ Κομνηνού.

Η μάχη που έγινε σ’ αυτό το δύσβατο ορεινό πέρασμα υπήρξε σχεδόν εξ ίσου καταστρεπτική με τη μάχη του Μαντζικέρτ. Αποκομμένοι και περικυκλωμένοι μέσα στις στενές διαβάσεις οι Βυζαντινοί υπέστησαν φοβερή σφαγή. Επί πλέον, σφοδρή αμμοθύελλα είχε τόσο πολύ ελαττώσει την ορατότητα, ώστε ήταν αδύνατο οι πολεμιστές να διακρίνουν τους αντιπάλους τους, με αποτέλεσμα να αλληλοσκοτώνονται. Το απόγευμα, όταν κόπασε ή θύελλα, φαινόταν ότι οι Τούρκοι νικούσαν. Αξίζει επίσης να αναφερθεί ότι το ηθικό του βυζαντινού στρατού έπεσε ακόμη περισσότερο κατά τη διάρκεια της νύχτας με τις εκκλήσεις των Τούρκων, προς τους χριστιανούς ομοεθνείς τους να εγκαταλείψουν τους Βυζαντινούς, όσο ήταν ακόμη καιρός. Η καταπόνηση του στρατού ήταν τόσο μεγάλη, ώστε ο Μανουήλ σκέφθηκε σοβαρά να φύγει κρυφά και να εγκαταλείψει τον στρατό του στο έλεος των αντιπάλων.

Οι απώλειες δεν ήταν αντίστοιχες της μάχης του Μαντζικέρτ, όμως θεωρείται ότι τα αποτελέσματα στα χρόνια που ακολούθησαν ήταν η σταδιακή συρρίκνωση της Βυζαντινής Αυτοκρατορίας ολοένα και δυτικότερα, καθώς και η παράδοση της Πόλης και της Αυτοκρατορίας στα χέρια των Λατίνων και Φράγκων.

Το Μυριοκέφαλο όπως ελέχθη, είχε περισσότερο ψυχολογικό παρά στρατιωτικό αντίκτυπο, διότι όπως αποδείχθηκε η αυτοκρατορία δεν μπορούσε να καταστρέψει την δύναμη των Σελτζούκων στην κεντρική Ανατολία, παρά τις προόδους που πραγματοποιήθηκαν κατά τη βασιλεία του Μανουήλ. Ουσιαστικά, το πρόβλημα ήταν ότι ο Μανουήλ είχε εστιάσει την προσοχή του σε μια σειρά από ζητήματα ήσσονος σημασίας στην Ιταλία και την Αίγυπτο, αντί να ασχολείται με το κρίσιμο ζήτημα των Τούρκων. Αυτό έδωσε στον Σουλτάνο το χρονικό περιθώριο να εξαλείψει τους αντιπάλους του και να συγκροτήσει ικανή στρατιωτική δύναμη για να αντιμετωπίσει το Βυζαντινό στρατό σε μάχη πεδίου. Επιπλέον, κατά τη διάρκεια της εκστρατείας, ο Μανουήλ διέπραξε πολλά σοβαρά λάθη τακτικής, όπως το γεγονός ότι παρέλειψε να προβεί σε αναγνώριση της περιοχής/διαδρομής με ανιχνευτές, παραβλέποντας τις συμβουλές των στρατηγών του. Αυτά τα λάθη οδήγησαν τις δυνάμεις του κατευθείαν σε μία κλασική ενέδρα. Ωστόσο στην υπεράσπιση ο Μανουήλ οργάνωσε τον στρατό με πολύ αποτελεσματικό τρόπο. Ο στρατός αποτελείτο από τμήματα, καθένα από τα οποία ήταν αυτοδύναμο και μπορούσε να λειτουργήσει ως ένας μικρός ανεξάρτητος στρατός. Έχει υποστηριχθεί ότι αυτή ακριβώς η οργάνωση επέτρεψε στο μεγαλύτερο μέρος του στρατού του να επιβιώσει της ενέδρας.

## Παραπομπές


Κατηγορία:Επαρχία Ικονίου
Κατηγορία:Σελτζούκοι Τούρκοι
Κατηγορία:Μάχες της Βυζαντινής Αυτοκρατορίας
Κατηγορία:Φρυγία
Κατηγορία:Βασίλειο της Σερβίας (Μεσαίωνας)
Τυφλό σημείο (όραση)

Το **τυφλό σημείο**, είναι ένα κενό στο οπτικό πεδίο. Αυτό που συνήθως αναφέρεται ως το *τυφλό σημείο* είναι το τμήμα εκείνο του οπτικού πεδίου που αντιστοιχεί στην απουσία φωτοευαίσθητων κυττάρων στον οπτικό δίσκο του αμφιβληστροειδούς, στο σημείο όπου το οπτικό νεύρο τον διαπερνά. Αφού στον οπτικό δίσκο δεν υπάρχουν φωτοευαίσθητα κύτταρα, το φως που πέφτει εκεί δεν δημιουργεί νευρικούς παλμούς στο οπτικό νεύρο κι έτσι δημιουργείται ένα κενό στο οπτικό πεδίο. Ο εγκέφαλος συμπληρώνει αυτό το κενό με στοιχεία από τη γύρω περιοχή και πληροφορίες από το άλλο μάτι, κι έτσι το τυφλό σημείο δεν γίνεται αντιληπτό σε κανονικές συνθήκες.

Αν και τα μάτια των σπονδυλωτών διαθέτουν όλα τυφλό σημείο, αυτό δεν συμβαίνει στα μάτια των κεφαλόποδων. Σε αυτά, το οπτικό νεύρο προσεγγίζει τους φωτοϋποδοχείς από πίσω, κι έτσι δεν δημιουργείται κενό στον αμφιβληστροειδή.

Η πρώτη τεκμηριωμένη παρατήρηση του φαινομένου έγινε γύρω στα 1665 από τον Εντ Μαριότ στη Γαλλία, σε μια εποχή που πιστευόταν ότι το σημείο όπου το οπτικό νεύρο μπαίνει στον αμφιβληστροειδή θα έπρεπε να είναι το πιο φωτοευαίσθητο τμήμα του αμφιβληστροειδούς, μια ιδέα που είχε αρχικά υποστηριχθεί από τον Λεονάρντο ντα Βίντσι ο οποίος δεν γνώριζε ότι τα φωτοευαίσθητα κύτταρα *ραβδία* και *κωνία* βρίσκονται βαθύτερα και όχι επιφανειακά στο εσωτερικό του ματιού, άρα στο σημείο του οπτικού νεύρου απουσιάζουν.

Κατηγορία:Μάτι
Κατηγορία:Όραση
Ωχρή κηλίδα

Η **ωχρή κηλίδα** (*macula lutea*, που στα λατινικά luteus σημαίνει *ωχρός, κίτρινος*) είναι ένας ελλειπτικός κίτρινος σχηματισμός κοντά στο κέντρο του αμφιβληστροειδούς του ανθρώπινου ματιού. Έχει διάμετρο περίπου 1,5 mm και από ιστολογικής άποψης δομείται από δυο ή περισσότερες γαγγλιακές στιβάδες που περιέχουν γαγγλιακά κύτταρα. Κοντά στο κέντρο της βρίσκεται το κεντρικό βοθρίο, μια μικρή περιοχή που περιέχει τη μεγαλύτερη συγκέντρωση κωνίων στο μάτι και είναι υπεύθυνη για την κεντρική όραση.

Το σημείο αυτό του αμφιβληστροειδούς ειδικεύεται στην οξεία όραση. Το κεντρικό βοθρίο περιέχει κωνία (φωτοϋποδοχείς μεγάλης οξύτητας) σε μεγάλη πυκνότητα. Αν και η απώλεια της περιφερειακής όρασης μπορεί να περάσει απαρατήρητη για κάποιο διάστημα, οποιαδήποτε βλάβη στην ωχρή κηλίδα θα έχει ως αποτέλεσμα την απώλεια της κεντρικής όρασης, που συνήθως γίνεται αμέσως αντιληπτή. Η προοδευτική καταστροφή της ωχρής κηλίδας είναι μια ασθένεια γνωστή ως εκφύλιση της ωχράς κηλίδας.

Τα οπτικά ερεθίσματα που συλλαμβάνει η ωχρή κηλίδα απασχολούν ένα σημαντικό ποσοστό από την ικανότητα του εγκεφάλου να αντιλαμβάνεται την όραση. Έτσι, μερικές μορφές απώλειας οπτικού πεδίου μπορούν να εκδηλωθούν χωρίς να εμπλέκεται η ωχρή κηλίδα. Για παράδειγμα, ένα εύρημα ομώνυμης ημιανοψίας σε συνδυασμό με βλάβη της ωχρής κηλίδας μπορεί να είναι πολύ σημαντική πληροφορία για έναν οφθαλμολόγο.
Ημεροβίγλι

Η ονομασία ** Ημεροβίγλι** μπορεί να αναφέρεται στα:
* στο Ημεροβίγλι Θήρας
* στο Όρος Ημεροβίγλι

Κατηγορία:Αποσαφηνίσεις ελληνικών τοπωνυμίων
Σκαραμαγκάς

Ο όρος **Σκαραμαγκάς** μπορεί να αναφέρεται σε ένα από τα εξής άρθρα:

* Ο Σκαραμαγκάς Αττικής, χωριό στα δυτικά της Αθήνας
* Ο Σκαραμαγκάς (όρμος), ή Όρμος του Σκαραμαγκά, βορειοδυτικός εσωτερικός όρμος του Σαρωνικού

* Ο Αμβρόσιος Σκαραμαγκάς, Έλληνας αγωνιστής του 1821
Διασπορά φάσματος

Οι μέθοδοι **διασποράς φάσματος** (Spread Spectrum, εναλλακτικά *εξάπλωσης* ή *διεύρυνσης φάσματος*) αποτελούν τρόπους με τους οποίους η ενέργεια ενός σήματος που καταλαμβάνει κάποιο σχετικά περιορισμένο φάσμα συχνοτήτων, κατανέμεται εσκεμμένα σε πολύ μεγαλύτερο φασματικό εύρος με σκοπό την αύξηση της ασφάλειας των τηλεπικοινωνιών, την αποφυγή υποκλοπών και τη μεγαλύτερη αντοχή στα παράσιτα και τις παρεμβολές. Οι σπουδαιότερες μέθοδοι διασποράς φάσματος είναι οι ακόλουθες:

* **Direct Sequence**:   Διασπορά φάσματος με άμεση ακολουθία (**DSSS**)
* **Frequency Hopping**: Διασπορά φάσματος με εναλλαγή συχνοτήτων (**FHSS**)

Κατηγορία:Μετάδοση δεδομένων
Κατηγορία:Δίκτυα υπολογιστών
Κατηγορία:Ασύρματο δίκτυο
Οπτικός δίσκος (ανατομία)

thumb|right|250px|Σχηματικό διάγραμμα ανθρώπινου ματιού. Ο οπτικός δίσκος φαίνεται στο κάτω μέρος.
Ο **οπτικός δίσκος** ή **κεφαλή του οπτικού νεύρου** ή **οπτική θηλή** είναι η περιοχή όπου οι άξονες των γαγγλιακών κυττάρων βγαίνουν από το μάτι για να σχηματίσουν το οπτικό νεύρο. Δεν υπάρχουν φωτοευαίσθητα ραβδία ή κωνία στο σημείο αυτό, κι έτσι η περιοχή είναι γνωστή και σαν "τυφλό σημείο" ή "ανατομικό τυφλό σημείο". Το κενό που προκύπτει έτσι στο οπτικό πεδίο λέγεται "φυσιολογικό τυφλό σημείο" ή απλά "τυφλό σημείο". Η κεφαλή του οπτικού νεύρου σε ένα φυσιολογικό ανθρώπινο μάτι συγκεντρώνει 1-1,2 εκατομμύρια νευρώνες που συνδέουν το μάτι με τον εγκέφαλο.

## Κλινική εξέταση
μικρογραφία|Ο οπτικός δίσκος με λεπτομερή απεικόνιση μικροαγγείων.
Το μάτι είναι μοναδικό από την άποψη ότι το οπτικό του μέσο είναι διαφανές. Έτσι σχεδόν όλες οι δομές στο εσωτερικό του μπορούν να εξεταστούν με τον κατάλληλο εξοπλισμό. Η χρήση ενός σύγχρονου οφθαλμοσκόπιου δίνει μια άποψη του οπτικού δίσκου με βάση την αρχή της αναστρεψιμότητας του φωτός. Μια βιομικροσκοπική εξέταση των ματιών με σχισμοειδή λυχνία σε συνδυασμό με τον κατάλληλο ασφαιρικό φακό μπορεί να δώσει μια λεπτομερή εικόνα του οπτικού δίσκου και άλλων δομών στο εσωτερικό του ματιού.

Η εξέταση του οπτικού δίσκου με οφθαλμοσκόπιο ή σχισμοειδή λυχνία μπορεί να δώσει ενδείξεις για την υγεία του οπτικού νεύρου. Συγκεκριμένα, ο οφθαλμίατρος παρατηρεί το χρώμα, το μέγεθος, την ευκρίνεια του περιγράμματος, τυχόν οιδήματα, αιμορραγίες, σημάδια στα τοιχώματα του οφθαλμού και τυχόν άλλες ανωμαλίες. Μια τέτοια εξέταση είναι χρήσιμη στη διάγνωση του γλαυκώματος και άλλων οπτικών νευροπαθειών, όπως οπτική νευρίτιδα, πρόσθια ισχαιμική οπτική νευροπάθεια, οίδημα οπτικής θηλής (δηλαδή το οίδημα του οπτικού δίσκου λόγω αυξημένης ενδοκρανιακής πίεσης). Οι γυναίκες σε προχωρημένη εγκυμοσύνη με προεκλαμψία θα πρέπει να κάνουν οφθαλμολογική εξέταση του οπτικού δίσκου για πρώιμες ενδείξεις αύξησης της ενδοκρανιακής πίεσης.